এদিকে এ বিষয়ে জানতে চাইলে বিএনপির কয়েকজন সিনিয়র নেতা যুগান্তরকে সাফ জানিয়েছেন, রাজনীতিতে শেষ কথা বলে কিছু নেই। এটি চিরন্তন সত্য। তাই সময় এলে দেখা যাবে কার কঠোর অবস্থান কোথায় গিয়ে ঠেকে। আর এবার তো নির্বাচন প্রশ্নে বিএনপির অবস্থান একেবারে পরিষ্কার। তা হল, বিএনপি নির্বাচনে যাবেই। গণতন্ত্র ও জনগণের ভোটের অধিকার সুরক্ষার প্রশ্নে নির্বাচন থেকে বিএনপিকে কেউ হটাতে পারবে না। তারা বলেন, সরকারি দল আওয়ামী লীগও বিষয়টি নিশ্চিত বুঝে গেছে। তাই তাদের এত গাত্রজ্বালা।